**OBRAZLOŽENJE NACRTA PRORAČUNA**

**OPĆINE BREZNIČKI HUM ZA 2025. I PROJEKCIJE ZA**

**2026. i 2027. GODINU**

Na temelju članka 42. Zakona o proračunu („Narodne novine“, broj 144/21.), a sukladno Pravilniku o proračunskom računovodstvu i računskom planu, Smjernicama ekonomske i fiskalne politike za razdoblje 2025.-2027. i Uputama Ministarstva financija za izradu proračuna jedinica lokalne i područne (regionalne) samouprave za razdoblje 2025.-2027. godine koncipiran je Proračun Općine Breznički Hum za 2025. godinu kao i projekcije za 2026. i 2027. godinu.

U skladu sa Zakonom o proračunu te Uputama Ministarstva financija Proračun Općine Breznički Hum za 2025. godinu te projekcija za sljedeće dvije godine donesen je na razini skupine ekonomske klasifikacije (druga razina računskog plana) čime je dozvoljena veća fleksibilnost u izvršavanju proračuna s naglaskom na planiranje po programima (a unutar njih po aktivnostima i projektima), a ne na vrsti i visini pojedinačnog troška u okviru nekog programa (planiranog na nekom nižem nivou).

 Proračun Općine Breznički Hum planiran je u valuti euru koja je službena valuta Republike Hrvatske od 01.01.2023. godine. Kod planiranja proračuna uzeti su u obzir pokazatelji o ostvarenju prihoda i rashoda Proračuna Općine Breznički Hum za prva tri kvartala 2024. godine kao i terminski plan provedbe odobrenih EU projekata i refundacije sredstava.

Proračun Općine Breznički Hum za 2025. godinu sastoji se od Općeg i Posebnog dijela:

* **Opći dio proračuna** planiran je prema ekonomskoj klasifikaciji na drugoj razini (razini skupine ekonomske klasifikacije) Računskog plana, a sastoji se od Računa prihoda i rashoda, Računa financiranja te Raspoloživih sredstava iz prethodnih godina.
* **Posebni dio proračuna** sastoji se od plana rashoda i izdataka raspoređenih po izvorima financiranja i ekonomskoj klasifikaciji, raspoređenih u programe (aktivnostima i projektima) unutar razdjela/glava definiranih u skladu s organizacijskom klasifikacijom Proračuna.

Također, uz Proračun za 2025. godinu usvajaju se i Projekcije proračuna za 2026. i 2027. godinu koje se sastoje od Općeg i Posebnog dijela planiranih sukladno zakonskim odredbama na razini skupine ekonomske klasifikacije (druga razina).

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja.

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

**OBRAZLOŽENJE PRORAČUNA**

Obrazloženje proračuna sastoji se od:

* Obrazloženja općeg dijela koji sadrži obrazloženje prihoda i rashoda, primitaka i izdataka te obrazloženja prenesenog manjka odnosno viška financijskog plana.
* Obrazloženja posebnog dijela proračuna koji se sastoji od obrazloženja programa koje se daje kroz obrazloženje aktivnosti projekata zajedno s ciljevima i pokazateljima uspješnosti.

**Obrazloženje općeg dijela proračuna Općine Breznički Hum**

Opći dio proračuna čini sažetak A. Računa prihoda i rashoda, B. Računa financiranja i C. Prenesenog viška ili prenesenog manjka i višegodišnjeg plana uravnoteženja. Račun prihoda i rashoda sastoji se od prihoda i rashoda iskazanih prema ekonomskoj klasifikaciji te rashoda iskazanih prema funkcijskoj klasifikaciji (svakom je programu dodijeljena šifra – četveroznamenkasti broj funkcije koja se izvršava kroz određene programe). Račun financiranja sadrži izdatke za finanfijsku imovine i otplatu zajmova dok se preneseni višak ili preneseni manjak sastoji od planiranog prenesenog manjka iz prethodne godine.

****

Ukupni prihodi Općine Breznički Hum za 2025. godinu planirani su u iznosu od 1.370.000,00 € dok su ukupni rashodi planirani u iznosu od 1.320.000,00 €. Proračunom se planira višak prihoda nad rashodima u iznosu od 50.000,00 €. Općina Breznički Hum planira da će 2024. godinu završiti sa manjkom koji se u proračunu za 2025. godinu planira u iznosu od 50.000,00 €. Višak prihoda nad rashodima zajedno sa neto financiranjem i manjkom poslovanja iz prethodne godine daje nulu čime je proračun uravnotežen.

Prihodi Općine Breznički Hum

Ukupni prihodi Općine Breznički Hum za 2025. godinu planirani su u iznosu od 1.370.000,00

€, te su svrstani u 4 izvora:

* 11 Opći prihodi i primici koje čine prihodi od poreza, prihodi od financijske imovine, prihodi od naknada za koncesije, zakupa i iznajmljivanja imovine, prihodi od naknada za eksploataciju mineralni sirovina, prihodi od ostalih naknada za korištenje nefinancijske imovine, ostale upravne pristojbe i naknade, prihodi državne uprave, te ostali prihodi (skupina 68). Opći prihodi i primici planirani su u iznosu od 497.900,00 €.
* 31 Vlastiti izvori koji se sastoje od prihoda od pruženih usluga (skupina 66). Vlastiti izvori planirani su u iznosu od 200,00 €.
* 43 Ostali prihodi za posebne namjene koje čine ostali prihodi od nefinancijske imovine-legalizacije, prihodi od vodnih doprinosa i doprinosa za šume, ostali nespomenuti prihodi (sufinanciranja pogreba), komunalni doprinosi i naknade, prihodi od grobnih naknada i naknada za priključak vode. Prihodi za posebne namjene planirani su u iznosu od 109.900,00 €.
* 51 Pomoći EU iznose 260.000,00 €, a odnose se na materijalne rashode, rashodi za donacije, kazne, naknade šteta i kapitalne pomoći, rashodi za proizvedene
* 52 Pomoći koje čine tekuće pomoći iz državnog i županijskog proračuna, kapitalne pomoći iz državnog i županijskog proračuna te kapitalne pomoći temeljem prijenosa sredstava EU-e. Proračunom Općine Breznički Hum za 2025. godinu pomoći su planirane u iznosu od 502.000,00 €.

Prihodi Općine Breznički Hum odnose se na prihode poslovanja, Proračunom nisu planirani prihodi od prodaje nefinancijske imovine (7). Prihode Općine Breznički Hum čine:

* Prihodi od poreza (61) planirani u iznosu od 485.050,00 €. Prihodi od poreza najvažniji su prihodi jedinica lokalne i područne (regionalne) samouprave a sastoje se od: poreza i prireze na dohodak u iznosu od 470.000,00 €, poreza na kuće za odmor u iznosu od 500,00 €, poreza na korištenje javnih površina u iznosu od 100,00 €, ostali stalni porezi na nepokretnu imovinu u iznosu od 2.400,00 €, poreza na promet nekretnina u iznosu od 4.000,00 €, poreza na potrošnju alkoholnih i bezalkoholnih pića u iznosu od 8.000,00 € te poreza na tvrtku u iznosu od 50,00 €;
* Pomoći iz inozemstva i od subjekata unutar općeg proračuna planirane (63) u iznosu od 762.000,00 €. Općina Breznički Hum planira pomoći od međunarodnih institucija i tijela EU za provedbu projekata u kojima Općina sudjeluje u iznosu od 40.000,00 €, tekuće pomoći iz državnog proračuna u iznosu od 20.000,00 €, tekuće pomoći iz županijskog proračuna u iznosu od 12.000,00 €, kapitalne pomoći iz državnog proračuna u iznosu od 220.000,00 €, kapitalne pomoći iz županijskog proračuna u iznosu od 10.000,00 €, pomoći fiskalnog izravnavanja u iznosu od 240.000,00 €, kapitalne pomoći iz državnog proračuna temeljem prijenosa EU sredstava u iznosu od 220.000,00 €.
* Prihodi od imovine (64) planirani u iznosu od 5.100,00 €, a sastoje se od prihoda od financijske imovine (kamate na depozite po viđenju u iznosu od 500,00 €), naknade za koncesije u iznosu od 500,00 €, prihodi od zakupa poslovnih objekata u iznosu od 1.000,00 €, naknade za korištenje eksploataciju mineralnih voda u iznosu od 1.000,00 € , ostale naknade za korištenje nefinancijske imovine u iznosu od 2.000,00 € te ostali prihodi od nefinancijske imovine u iznosu od 100,00 €.
* Prihodi od upravnih i administrativnih pristojbi, pristojbi po posebnim propisima i naknada (65) planirani u iznosu od 117.400,00 €. Prihodi po posebnim propisima planirani su u iznosu od 16.400,00 €, a odnose se na: prihode od državne uprave u iznosu od 100,00 €, vodnih doprinosa u iznosu od 500,00 €, doprinosi za šume u iznosu od 300,00 €, sufinanciranje pogreba u iznosu od 8.000,00 €, povrat stipendija u iznosu od 500,00 € te ošasna imovina u iznosu od 7.000,00 €. Komunalni doprinosi i naknade planirane su u iznosu od 101.000,00 € (komunalni doprinosi, komunalne naknade, grobna naknada).
* Prihodi od prodaje proizvoda i robe te pruženih usluga i prihodi od donacija (66) planirani u iznosu od 200,00 € za prihode od pruženih usluga.
* Kazne, upravne mjere i ostali prihodi (68) planirani u iznosu od 250,00 €.

Rashodi Općine Breznički Hum

Ukupni rashodi Općine Breznički Hum za 2025. godinu planirani su u iznosu od 1.320.000,00 € te se odnose na:

* Rashode poslovanja u iznosu od 693.000,00 €
* Rashode za nabavu nefinancijske imovine u iznosu od 627.000,00 €

Rashodi poslovanja Općine Breznički Hum planirani su kroz:

* 31 Rashode za zaposlene u iznosu od 111.450,00 €. Rashodi za zaposlene sastoje se od rashoda za plaće (bruto trošak plaće) u iznosu od 90.000,00 €, ostalih rashodi za zaposlene planirani su u iznosu od 6.600,00 € (nagrade, darovi, regres, trošak prehrane i sl.) i doprinosa na plaće u iznosu od 14.850,00 € (doprinos za obvezno zdravstveno osiguranje).
* 32 Materijalne rashode u iznosu od 407.040,00 €. Materijalne rashode u iznosu od 407.040,00 € čine naknade troškova zaposlenima u iznosu od 8.900,00 € (službena putovanja, naknade za prijevoz na posao i sa posla, stručna usavršavanja i ostale naknade troškova zaposlenima), rashodi za materijal i energiju u iznosu od 44.650,00 (uredski materijal, energija, materijal i dijelovi za tekuće i investicijsko održavanje, sitni inventar i službena, radna i zaštitna odjeća), rashodi za usluge u iznosu od 275.950,00 (usluge telefona i pošte, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge i ostale usluge) i ostali nespomenuti rashodi poslovanja u iznosu od 62.540,00 € (naknade za predstavnička i izvršna tijela, izbori, povjerenstva, reprezentacija, članarine, pristojbe i naknade, troškovi sudskih postupaka, i ostali nespomenuti rashodi poslovanja).
* 34 Financijske rashode u iznosu od 2.710,00 €, koje čine: kamate za primljene kredite od tuzemnih kreditnih institucija izvan javnog sektora, rashodi za bankarske usluge i usluge platnog prometa, zatezne kamate i ostali nespomenuti financijski rashodi.
* 35 Subvencije u iznosu od 1.500,00 € za subvencije obrtnicima, malim i srednjim poduzetnicima.
* 36 Pomoći dane u inozemstvo i unutar općeg proračuna u iznosu 10.000,00 € koje se odnose na tekuće pomoći Osnovnoj školi Breznički Hum i financiranje ugovora o djelu za malu školu.
* 37 Naknade građanima i kućanstvima na temelju osiguranja i druge naknade u iznosu 68.000,00 €. Naknade građanima i kućanstvima na temelju osiguranja i druge naknade sastoje se od naknade građenima i kućanstvima u novcu (naknade građanima i kućanstvima u novcu, naknada za novorođenčad i stipendije) i naknade u naravi (sufinanciranje dječje vrtića i ostale naknade u naravi).
* 38 Ostale rashode u iznose 92.300,00 € koji se odnose na tekuće donacije u novcu u iznosu od 90.800,00 € (donacije za vatrogastvo, političkim strankama, crvenom križu, civilnoj zaštiti i ostale tekuće donacije), tekuće donacije iz EU sredstava u iznosu od 20.000,00 e i naknade šteta pravnim i fizičkim osobama u iznosu od 1.5000,00 €.

Rashodi za nabavu nefinancijske imovine

Rashodi za nabavu nefinancijske imovine planirani su u iznosu 627.000,00 €, od toga su:

* 41 Rashodi za nabavu neproizvedene dugotrajne imovine planirani u iznosu od 10.000,00 € za otkup zemljišta.
* 42 Rashodi za nabavu proizvedene dugotrajne imovine planirani u iznosu od 587.000,00 €. Rashodi za građevinske objekte u iznosu od 555.000,00 € podrazumijevaju investicije za izgradnju cesta, izgradnju i rekonstrukciju javne rasvjete, uređenje okoliša oko mrtvačnice i opremanje dječjeg igrališta. Postrojenja i oprema planirana su u iznosu od 9.000,00 €. Ulaganja u nematerijalnu proizvedenu imovinu planirani su u iznosu od 23.000,00 €.
* 45 Rashode za dodatna ulaganja na nefinancijskoj imovini planirane u iznosu od 30.000,00 € za dodatna ulaganja u građevinske objekte.

**Obrazloženje posebnog dijela proračuna Općine Breznički Hum**

U posebnom dijelu proračuna planski podaci rashoda i izdataka raspoređeni su da se poštuju sve zakonom propisane klasifikacije:

* *Organizacijska* – podaci su razvrstani po razdjelima i glavama;
* *Ekonomska* – prilikom planiranja koriste se računi računskog plana;
* *Programska* – uspostavlja se definiranjem programa, aktivnosti i projekata. Unutar razdjela i glava proračuna osnovne planske cjeline su programi što znači da su svi rashodi raspoređeni po programima koji se sastoje od aktivnosti i projekata vezanih za provođenje tih programa sa zakonskom osnovom za uvođenje programa, ciljevima i pokazateljima uspješnosti programa te procjenom potrebnih sredstava za njihovo provođenje u 2025. godini. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu;
* *Izvori financiranja* – prihodi i primici grupirani su u skupine iz kojih se podmiruju rashodi i izdaci određene vrste i namjene što se provodi zbog praćenja namjenskog trošenja proračunskog novce.

U nastavku slijedi opisni prikaz realizacije rashoda i izdataka poslovanja po organizacijskoj, ekonomskoj i programskoj klasifikaciji te po izvorima financiranja:

* **RAZDJEL 001 PREDSTAVNIČKA I IZVRŠNA TIJELA** planiran u iznosu od 27.000,00 € dok su za projekcije 2026. godine planirani na iznos 2.200,00, a 2027. godine 2.500,00 €.

*GLAVA 00101 PREDSTAVNIČKA I IZVRŠNA TIJELA*

**Program 1001 Financiranje osnovnih aktivnosti** planiran u iznosu od 27.000,00 € dok su projekcije za 2026. iznose 2.200,00 € i 2027. godine 2.500,00 €. Financiranje programa planirano je iz izvora 11 Opći prihodi i primici te 52 Pomoći.

**Opis i cilj programa:** program obuhvaća aktivnosti koje omogućuju obavljanje poslova Općinskog vijeća, njegovih radnih i savjetodavnih tijela, poslova načelnika, poslova vezanih za rad političkih stranaka i nezavisnih vijećnika. Osnovni cilj je osigurati participaciju građana kroz predstavnike koje na izborima biraju u predstavničko tijelo – Općinsko vijeće, te potrebne uvjete za njihov rad kroz donošenje kvalitetnih odluka i zaključaka.

Program 1001 Financiranje osnovnih aktivnosti realizirat će se kroz dvije aktivnosti:

* AKTIVNOSTI A100001: Rad predstavničkih i izvršnih tijela planirane u iznosu od 2.000,00 € iz izvora 11 Opći prihodi i primici. U ovoj aktivnosti osiguravaju se sredstva za isplate naknada za rad predstavničkog tijela te njihovih radnih i savjetodavnih tijela (naknade za prisustvovanje na sjednici).
* AKTIVNOSTI A100103: Financiranje izbora planirani su u iznosu od 25.000,00 € iz izvora 11 Opći prihodi i primici te 52 Ostalih pomoći. U ovoj aktivnosti osiguravaju se sredstva za provedbu lokalnih izbora koja se održavaju u 2025. godini.

**Pokazatelj uspješnosti provedbe programa 1001: Financiranje osnovnih aktivnosti**,

jest uredno održavanje sjednica Općinskog vijeća i donošenje odluka važnih za djelokrug

Općine i zakonito održavanje lokalnih izbora.

* **RAZDJEL 002 JEDINSTVENI UPRAVNI ODJEL** planirano u iznosu od 369.000,00 €. Projekcija za 2026. godinu iznosi 384.100,00 €, a za 2027. godinu 405.000,00 €.

*GLAVA 00201 JEDINSTVENI UPRAVNI ODJEL*

**Program 1002 Financiranje osnovnih aktivnosti** planiran u iznosu od 369.000,00 € iz

izvora 11 Opći prihodi i primici, 31 Vlastiti prihodi, 52 Ostale pomoći te 51 Pomoći EU.

**Opis i cilj programa:** Program obuhvaća aktivnosti i projekte kojima se osiguravaju sredstva za redovno funkcioniranje Općinske uprave. Kroz program se planiraju sredstva za isplatu bruto plaća i naknada zaposlenika te svi materijalni rashodi koji su potrebni za funkcioniranje uprave. Također u okviru programa planirani su i rashodi za nabavu nefinancijske imovine tj. za nabavku uredske opreme, komunikacijskih uređaja, uređaja i opreme za ostale namjene. Osnovni cilj programa je ažurno i kvalitetno obavljanje svih poslova u svrhu kojih je Jedinstveni upravni odjel osnovan, uz optimalni broj službenika i namještenika, zadovoljavajuću opremu i druge radne uvjete u skladu s proračunskim mogućnostima.

Planirano je da će Program 1002 Financiranje osnovnih aktivnosti biti realiziran kroz:

* AKTIVNOSTI A100201 RASHODI ZA ZAPOSLENEplanirane u iznosu od 111.450,00 € iz izvora 11 Opći prihodi i primici. Aktivnost rashodi za zaposlene odnosi se na sredstva za isplatu ukupnog troška plaće zaposlenika Općine koji se sastoji od bruto plaće, ostalih rashoda za zaposlenike (regres, darovi povodom Božića i Uskrsa, regres te za topli obrok) i doprinosa na plaće (doprinos za obvezno zdravstveno osiguranje).
* AKTIVNOSTI A100202 MATERIJALNI I FINANCIJSKI RASHODIplanirane u iznosu 225.550,00 € iz izvora 11 Opći prihodi i primici, 31 Vlastiti prihodi, 51 Pomoći EU. Aktivnošću materijalni i financijski rashodiosiguravaju se sredstva za podmirenje materijalnih rashoda u iznosu od 224.050,00 € (naknade za službena putovanja, naknade za prijevoz zaposlenika, stručna usavršavanja, ostale naknade troškova zaposlenima, rashodi za uredski materijal i ostali materijal, energiju, materijal za tekuće i investicijsko održavanje, sitni inventar, službenu, radnu i zaštitnu odjeću, usluge telefona i pošte, usluge tekućeg i investicijskog održavanja, usluge promidžbe i informiranja, zakupnine i najamnine, zdravstvene usluge, intelektualne i osobne usluge, računalne usluge, ostale usluge, reprezentacija, članarine, pristojbe i naknade, troškovi sudski postupaka, održavanje svečane akademije i ostali nespomenuti rashodi poslovanja), financijskih rashoda (kamate za primljene kredite, bankarske usluge i usluge platnog prometa, zatezne kamate i ostali nespomenuti financijski rashodi) te ostalih rashodi koji podrazumijevaju naknadu štete fizičkim i pravnim osobama koje iznose 1.500,00 €.
* Kapitalni projekt K100201 Kapitalna ulaganja u opremu i ostalu imovinu planirani u iznosu od 32.000,00 € iz izvora 11 Opći prihodi i primici i 52 Pomoći. Unutar kapitalnog projekta osiguravanju se sredstva za postrojenje i opremu koju Općina planira nabaviti (uredska oprema i namještaj, komunikacijska oprema, oprema za održavanje i zaštitu i uređaji, strojevi i oprema za ostale namjene).

**Pokazatelji uspješnosti provedbe programa 1001: Financiranje osnovnih aktivnosti** su

pravovremeno doneseni akti, pravovremeno obavljanje djelatnosti iz nadležnosti tijela te

osiguravanje materijalnih preduvjeta za učinkovito izvršavanje poslova iz djelokruga rada.

* **RAZDJEL 003 KOMUNALNO – STAMBENE DJELATNOSTI I UREĐENJE PROSTORA** planiran u iznosu od 749.700,00 €.Projekcija za 2026. godinu iznosi 864.000,00 eura dok za 2027. godinu iznosi 900.000,00. Planirano je da će se razdjel 003 financirati iz izvora 11 Opći prihodi i primici, 43 Ostali prihodi za posebne namjene i 52 Ostale pomoći.

*GLAVA 003 KOMUNALNO-STAMBENE DJELATNOSTI I UREĐENJE PROSTORA*

**Program 1003 Održavanje komunalne infrastrukture i građevinskih objekata** planiran

u iznosu od 154.700,00 € iz izvora 11 Opći prihodi i primici, 43 Ostali prihodi za posebne namjene i 52 Ostale pomoći.

**Opis i cilj projekta:** Program obuhvaća aktivnosti tekućeg održavanja građevinskih objekata u posjedu Općine, nerazvrstanih cesta, javne rasvjete, javnih površina i ostale komunalne infrastrukture. Cilj programa je održavanje funkcionalnosti postojeće komunalne infrastrukture kroz redovno održavanje.

Program će biti realiziran kroz ove aktivnosti:

* AKTIVNOST A100301 ODRŽAVANJE GRAĐEVINSKIH OBJEKATA planirane u iznosu od 17.00,00 € iz izvora 43 Ostali prihodi za posebne namjene. Aktivnost održavanja građevinskih objekata usmjerena je na održavanje objekata u vlasništvu Općine i tekuće režijske troškove.
* AKTIVNOST A100302 ODRŽAVANJE CESTA planirana u iznosu od 75.000,00 € iz izvora 11 Opći prihodi i primici i 43 Ostali prihodi za posebne namjene za tekuće i investicijsko održavanje cesta (proširenje cesta, ravnanje i nasipavanje cesta kamenom ili sličnim čvrstim materijalom, postavu i održavanje prometne signalizacije).
* AKTIVNOST A100303 ODRŽAVANJE JAVNE RASVJETE planirana u iznosu od 25.000,00 € iz izvora 43 Ostali prihodi za posebne namjene za troškove tekućeg održavanja objekata i uređaja javne rasvjete radovima interventnog i preventivnog održavanja s ciljem kvalitetnije osvijetljenost javnih površina i smanjenja troškova električne javne rasvjete.
* AKTIVNOST A100304 ODRŽAVANJE JAVNIH POVRŠINA planirana u iznosu od 5.000,00 € iz izvora 52 Ostale pomoći i 43 Ostali prihodi za posebne namjene za radove održavanja zelenih površina kao što su košnja trave, grabljanje lišća, uređenje i održavanje cvjetnih gredica, rezanje suhih stabala, održavanje ukrasnog grmlja te radove zimske službe, odnosno čišćenja snijega i leda u zimskim mjesecima. Obuhvaćeni su rashodi za nabavu pribora, alata, sjemena trave, pesticida, nabavu i sadnju cvijeća, materijal za posipavanje ceste (sol) te za ostale nepredviđene radove i materijal.
* AKTIVNOST A100305 ODRŽAVANJE OSTALE KOMUNALNE INFRASTRUKTURE planirana u iznosu od 32.700,00 € iz izvora 11 Opći prihodi i primici, 43 Ostali prihodi za posebne namjene i 52 Ostale pomoći za rashode za materijal i energiju i rashode za usluge (usluge tekućeg i investicijskog održavanja prijevoznih sredstava - traktora koji je u vlasništvu Općine), opskrbu vodom, iznošenje i odvoz smeća, deratizaciju i dezinsekciju, održavanje groblja (čišćenje staza i zelenih površina groblja, odvoz i zbrinjavanje komunalnog otpada s groblja, održavanje objekta mrtvačnice i sl), pogrebne usluge i ostale komunalne usluge).

**Pokazatelji uspješnosti provedbe programa 1003 Održavanje komunalne infrastrukture i građevinskih objekata su** broj i dužina novoasfaltiranih cesta, dužina ponovno asfaltiranih dionica, sigurnost odvijanja prometa, uređenje javnih površina, kvalitetna osvijetljenost javnih površina i uštede u potrošnji električne energije, uređenje groblja i ostalih sadržaja bitnih za razvoj općine te zadovoljstvo korisnika.

**Program 1004 Izgradnja i rekonstrukcija kapitalnih objekata** planiran u iznosu od 30.000,00 € iz izvora 43 Ostali prihodi za posebne namjene i 52 Ostale pomoći.

**Opis i cilj programa:** Program je usmjeren na investicijske zahvate vezane uz dodatna ulaganja na građevinskim objektima na području Općine Breznički Hum. Cilj programa je razvoj konkurentnog i održivog razvoja Općine.

Program 1004 Izgradnja i rekonstrukcija kapitalnih objekata biti će realiziran kroz:

* KAPITALNI PROJEKT K100401 IZGRADNJE I REKONSTUCIJE KAPITALNIH OBJEKATA planirani u iznosu od 30.000,00 € iz izvora 43 Ostali prihodi za posebne namjene i 52 Ostale pomoći, a odnosi se na ulaganja u građevinske objekte za mrtvačnicu u Brezničkom Humu. **Pokazatelj uspješnosti provedbe programa 1004** Izgradnje i rekonstrukcije kapitalnih objekata je izgrađeni objekt i zadovoljni mještani Općine.

**Program 1005 Izgradnja i rekonstrukcija komunalne infrastrukture** planiran u iznosu od 565.000,00 € iz izvora 11 Opći prihodi i rashodi, 51 Pomoći EU i 52 Ostale pomoći.

**Opis i cilj programa:** Program je usmjeren na investicije za otkup zemljišta, investicije na nerazvrstanim cestama, izgradnji i rekonstrukciji javne rasvjete i ostali građevinskih objekata. Cilj programa jest izgradnja komunalne infrastrukture kako bi se stvorili uvjeti za kvalitetniji život mještana.

Program 1005 Izgradnja i rekonstrukcija komunalne infrastrukture realizirat će se kroz:

* KAPITALNI PROJEKT K100501 OTKUP ZEMLJIŠTA planirani u iznosu od 10.000,00 € iz izvora 52 Ostale pomoći za otkup zemljišta.
* KAPITALNI PROJEKT K100502 IZGRADNJA CESTA planirani u iznosu od 520.000,00 € iz izvora 51 Pomoći EU i 52 Ostale pomoći. Obuhvaća rashode za asfaltiranje i izgradnju nerazvrstanih cesta i općinskih ulica, te rashode za izradu projektne dokumentacije za uređenje istih. Uz modernizaciju nerazvrstanih cesta planira se i izgradnja pješačko-biciklističke staze koja će doprinijeti povećanju broja korisnika bicikala kao sredstva prijevoza u dnevnim putovanjima.
* KAPITALNI PROJEKT K100503 IZGRADNJA I REKONSTRUKCIJA JAVNE RASVJETE planirani u iznosu od 15.000,00 € iz izvora 52 Ostale pomoći. Kapitalni projekt izgradnje i rekonstrukcije javne rasvjete odnosi se na konstanta nadogradnja i modernizacija iste kako bi se napravile znatne uštede u potrošnji energije, ali i postigla bolja efikasnost u radu rasvjetnih tijela.
* KAPITALNI PROJEKT K100504 IZGRADNJA I REKONSTRUKCIJA OSTALIH GRAĐEVINSKIH OBJEKATA planiran u iznosu od 20.000,00 € iz izvora 11 Opći prihodi i primici te 52 Ostale pomoći, a odnosi se na izgradnju i rekonstrukciju ostalih građevinskih objekata Općine Breznički Hum.

**Pokazatelj uspješnosti provedbe programa 1005 Izgradnje i rekonstrukcije komunalne infrastrukture:** broj i dužina izgrađenih cesta, električna mreža, površina i broj rasvjetnih tijela, uređenje prostora oko mrtvačnice, uređenje i opremanje dječjih igrališta i ostalih sadržaja bitnih za razvoj Općine.

* **RAZDJEL 004 DONACIJE I OSTALI RASHODI** planiran u iznosu od 90.800,00 € iz izvora 11 Opći prihodi i primici, 51 Pomoći EU i 52 Ostale pomoći. Projekcije za 2026. godinu iznose 80.000,00 € dok za 2027. iznose 85.000,00 €.

*GLAVA 00401 DONACIJE I OSTALI RASHODI*

**Program 1006 Razvoj udruga** planiran u iznosu od 90.800,00 € iz izvora 11 Opći prihodi i primici, 51 Pomoći EU i 52 Ostale pomoći.

**Opis i cilj programa:** Program obuhvaća tekuće donacije udrugama građana. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, aktivnosti koji unapređuju kvalitetu života građana lokalne zajednice.

Realizacija programa 1006 Razvoj udruga planirana je kroz aktivnost:

* AKTIVNOST A100601 FINANCIRANJE AKTIVNOSTI UDRUGA planirane u iznosu od 90.800,00 € iz izvora 11 Opći prihodi i primici, 51 Pomoći EU i 52 Ostale pomoći, a odnosi se na višegodišnju suradnju s neprofitnim organizacijama koje potiču razvoj demokracije, a obuhvaća potporu radu udrugama koje djeluju u području socijalne skrbi, vjerskim i političkim udrugama, vatrogasnoj zajednici i dobrovoljnim vatrogasnim društvima Općine Breznički Hum, Crvenom križu, civilnoj zaštiti i drugim udrugama.

**Pokazatelj uspješnosti provođenja Programa 1006 Razvoj udruga:** broj neprofitnih organizacija čije programe financijski pomaže Općina.

* **RAZDJEL 005 ŠKOLSTVO, PREDŠKOLSKI ODGOJ, SOCIJALNA SKRB I ZDRAVSTVO** planiran u iznosu od 82.000,00 € iz izvora 11 Opći prihodi i primici i 52 Ostale pomoći. Projekcija za 2026. godinu iznosi 91.700,00 € dok za 2027. godinu Općina planira 100.500,00 € za navedeni razdjel.

*GLAVA 00501 ŠKOLSTVO, PREDŠKOLSKI ODGOJ, SOCIJALNA SKRB I ZDRAVSTVO*

**Program 1007 Školstvo i predškolski odgoj** planiran u iznosu od 11.000,00 € iz izvora 11 Opći prihodi i primici.

**Opis i cilj programa: :** Programom se pruža podrška školi u provođenju projekata te djeci i mladima u pohađanju predškolskih i osnovnoškolskih obrazovnih programa. Cilj programa je osigurati sredstva za aktivnosti vezane uz školstvo i predškolski odgoj kako bi se potaknuo razvoj ljudskih potencijala i daljnje usmjeravanje stanovništva na visokoobrazovne institucije kako bi se održao rast visokoobrazovanog stanovništva.

Program 1007 Školstvo i predškolski odgoj realizirat će se kroz aktivnost:

* AKTIVNOST A100701 FINANCIRANJE ŠKOLSTVA I PREDŠKOLSKOG ODGOJA planirane u iznosu od 11.000,00 iz izvora 11 Opći prihodi i primici, a odnosi se na sufinanciranje nabave školskih udžbenika, radnih bilježnica i pomoćno-tehničkog materijala učenicima Osnovne škole Breznički Hum i na financiranje ugovora o djelu voditeljice male škole.

**Pokazatelj uspješnosti provođenja Programa 1007 Školstvo i predškolski odgoj:** broj djece i broj zadovoljnih roditelja načinom na koji se vodi briga o naobrazbi i drugim aktivnostima djeca.

**Program 1008 Socijalna skrb** planiran u iznosu od 68.000,00 € iz izvora 11 Opći prihodi i primici i 52 Ostale pomoći.

**Opis i cilj programa:** Program se provodi radi osiguranja socijalne pomoći za socijalno najugroženije skupine stanovnika općine kroz pomoć u podmirenju osnovnih životnih troškova (troškovi režija, nabava namirnica i sl.), troškova liječenje i sl. Radi se o građanima koji ostvaruju pravo na pomoć prema kriterijima utvrđenim odlukom o socijalnoj skrbi. Ovim programom osiguravaju se i stipendije učenicima i sufinanciranje dječjeg vrtića djeci sa područja Općine. Cilj programa je poboljšanje kvalitete života i podizanje životnog standarda stanovnika kroz pomoć ugroženoj skupini stanovništva, jednokratne novčane pomoći za svako novorođeno dijete, stipendije, sufinanciranje vrtića te ostale pomoći u novcu i naravi.

 Program 1008 Socijalna skrb realizirat će se u aktivnosti:

* + AKTIVNOST A100801 POMOĆ GRAĐANIMA I KUĆANSTVIMA IZ PRORAČUNA planirane u iznosu od 68.000,00 € iz izvora 11 Opći prihodi i primici i 52 Ostale pomoći te podrazumijeva pružanje pomoći za podmirenje troškova prehrane i režija socijalno ugroženima, pomoć za opremu novorođenčadi, stipendije, sufinanciranje cijene dječjeg vrtića te ostale naknade koje se isplaćuju građanima u novcu i naravi na temelju socijalnih uvjeta.

**Pokazatelj uspješnosti provođenja Programa 1008 Socijalna skrb:** broj pruženih novčanih pomoći, nabava potrebnih namirnica i ostalog pribora potrebnog za život socijalno ugroženih, broj stipendija, broj djece kojima se sufinancira dječji vrtić.

**Program 1009 Zdravstveno – veterinarska djelatnost** planiran u iznosu od 3.000,00 € iz izvora 11 Opi prihodi i primici.

**Opis i cilj programa:** Program obuhvaća veterinarsko-higijeničarske servise i ostale veterinarske usluge kojem je cilj očuvanje zdravlja i ljudi i životinja na području Općine.

Program 1009 Zdravstveno-veterinarska djelatnost realizirat će se kroz aktivnost:

* AKTIVNOST A100901 ZDRAVSTVENO-VETERINARSKA ZAŠTITA planirane u iznosu od 3.000,00 € iz izvora 11 Opći prihodi i primici za veterinarsko- higijeničarske servise i ostale veterinarske i zdravstvene usluge vezane uz zdravlje ljudi i životinja .

**Pokazatelji uspješnosti provođenja Programa 1009 Zdravstveno-veterinarske djelatnosti:** zadovoljni mještani

* **RAZDJEL 006 POLJOPRIVREDA I PODUZETNIŠTVO** planiran u iznosu od 1.500,00 € iz izvora 11 Opći prihodi i primici. Projekcija za 2026. i 2027. godinu iznosi 2.000,00 €.

*GLAVA 00602 PODUZETNIŠTVO*

**Program 1010 Razvoj poduzetništva** planiran u iznosu od 1.500,00 € iz izvora 11 Opći prihodi i primici.

**Opis i cilj programa:** obuhvaćaju aktivnosti sufinanciranja potpore za pomoć poduzetnicima i obrtnicima u njihovom radu. Cilj ovog programa je povećanje aktivnosti u obrtništvu i malom i srednjem poduzetništvu, sufinanciranje dobrih poduzetničkih projekata, poticanje inovacija u poduzetništvu, očuvanje tradicijskih obrta, te promocija poduzetništva i poduzetničkih potencijala za razvoj povoljne poduzetničke klime.

Program 1010 Razvoj poduzetništva realizirat će se kroz aktivnosti:

* AKTIVNOST A101001 SUBVENCIONIRANJE PODUZETNIŠTVA planirane u iznosu od 1.500,00 € iz izvora 11 Opći prihodi i primici, a odnosi se na pružanje potpora za jačanje kapaciteta poslovanja i subvencija kamata na obrtničke i poduzetničke kredite**.**

**Pokazatelj uspješnosti provođenja Programa 1010 Razvoj poduzetništva:** broj novootvorenih poduzeća i obrta, broj novozaposlenih, povećanje prihoda.